## Vejledning til vejledende udtalelse

|  |
| --- |
|  |

Hvis en direkte linje ikke overholder afstandskriteriet, kan der i visse tilfælde dispenseres fra kriteriet og linjen kan etableres, såfremt de øvrige betingelser er opfyldt. Energistyrelsen dispenserer fra afstandskriteriet i tilfælde, hvor der foreligger nettekniske, systemmæssige og/eller samplaceringsmæssige hensyn. Afgørelsen baseres blandt andet på nærværende udtalelse fra den relevante netvirksomhed eller Energinet.

**Ansøgers opgave**

Det er ansøgers opgave at indhente udtalelsen fra den relevante netvirksomhed eller Energinet, når det ved angivelsen af tilslutningspunkter står klart, at afstandskriteriet ikke kan overholdes. Det er ligeledes ansøgers ansvar at indsende den vejledende udtalelse sammen med den øvrige dokumentation. Udtalelsen skal indhentes, før ansøgningen kan indsendes. Det vil som udgangspunkt kun være den relevante netvirksomhed, som dækker ansøgers forsyningsområde, der skal indhentes udtalelse hos.

I tilfælde hvor en direkte linje ønskes etableret mellem anlæg anvist på distributionsnettet i forskellige områder (altså af forskellige netvirksomheder), vil der skulle indhentes en vejledende udtalelse fra den netvirksomhed, der har anvist nettilslutningspunkt for det samlede anlæg med en direkte linje. Netvirksomheden bør dog orientere den anden netvirksomhed, for at denne får mulighed for at komme med input til udtalelsen.

I tilfælde hvor en direkte linje ønskes etableret mellem anlæg anvist til både transmissions- og distributionsnettet, vil der skulle indhentes en vejledende udtalelse fra den part, der anviser nettilslutningspunkt for det samlede anlæg med en direkte linje. Såfremt det samlede anlæg eksempelvis anvises nettilslutningspunkt af Energinet, vil det være Energinet der skal lave den vejledende udtalelse. Ligesom nævnt ovenfor bør Energinet dog orientere den relevante netvirksomhed, for at denne får mulighed for, at komme med input til udtalelsen

Ved ansøgning om etablering af en direkte linje på transmissionsniveau skal der fortsat rettes henvendelse om nettilslutning til den relevante netvirksomhed først, på samme måde som det er tilfældet ved almindelige nettilslutninger på transmissionsniveau.

De udgifter, net- og/eller transmissionsvirksomhederne har i forbindelse med udarbejdelsen af den vejledende udtalelse, faktureres ansøger.

**Netvirksomhedens/Energinets opgave**

Det er netvirksomhedens/Energinets opgave at udforme en vejledende udtalelse for afvigelse af afstandskriteriet.

I tilfælde hvor netvirksomheden vurderer, at den direkte linje har påvirkning af transmissionsnettet, bør netvirksomheden orientere Energinet, for at denne får mulighed for at komme med input til udtalelsen.

Formålet med udtalelsen er at bidrage til grundlaget for Energistyrelsens vurdering af, om en afvigelse fra afstandskriteriet kan godkendes. Udtalelsen skal omhandle netvirksomhedens eller Energinets vurdering af, hvorvidt en afvigelse fra afstandskriteriet vil være hensigtsmæssig ud fra nettekniske og/eller systemmæssige hensyn.

Den vejledende udtalelse skal indeholde:

* En overordnet redegørelse for, om afvigelsen medfører
	+ en aflastende effekt,
	+ en belastende effekt eller
	+ en neutral effekt på elsystemet under normale driftsmønstre
* Eventuelle øvrige bemærkninger

Den relevante net- eller transmissionsvirksomhed skal udelukkende forholde sig til, om afvigelsen vil være hensigtsmæssig ud fra nettekniske og/eller systemmæssige hensyn.

Udtalelsen skal indsendes ud fra skabelon på næste side, og eventuelle bilag indsendes sammen med ansøgningen.

## Blanket: Vejledende udtalelse til afvigelse fra afstandskriteriet

**Ansøger:** *Virksomhedsnavn*

**Dato for udfyldning:** *Klik eller tryk her for at skrive tekst.*

**(Evt. GSRN-nummer)**: *Klik eller tryk her for at skrive tekst.*

Denne vurdering er foretaget af: *(netvirksomhed(er) og/eller Energinet)*

Detvurderes at, afvigelsen fra afstandskriteriet, vil medføre

[ ]  en aflastende effekt

[ ]  en belastende effekt

[ ]  en neutral effekt

på elsystemet under normale driftsmønstre, sammenlignet med hvis anlæggene blev individuelt tilsluttet det kollektive elforsyningsnet.

**Redegørelse for ovenstående samlede vurdering**

*Klik eller tryk her for at skrive tekst.*

**Eventuelle øvrige bemærkninger**

*Klik eller tryk her for at skrive tekst.*